สวัสดีครับผมมีอาการปวดหัวเวลาออกแดดครับแดดอ่อนๆก็ปวดหัวครับ(ผมเรียนรด)อาการปวดหัวแบบนี้เป็นเพราะอะไรครับแบบนี้ผมจะเป็นทหารได้ไหมมีทางรักษาให้หายขาดได้รึป่าวถ้าต้องการออกแดดแบบคนอื่นๆขอบครับ
สวัสดีค่ะ อาการปวดหัวเวลาออกแดดอาจเกิดจาก-ปวดหัวจากกล้ามเนื้อ มักเกิดจากการใช้งาน ทำให้ปวดมากตอนเย็น เป็นปวดตุ้บๆเหมือนมียางมารัดศีรษะ การอยู่กลางแดดจัดนานเกินไป อาจทำให้ปวดมากขึ้นได้-ปวดหัวไมเกรน มักปวดข้างเดียว มีคลื่นไส้อาเจียน ตาพร่าร่วมด้วย-ปวดหัวจากสาเหตุในสมองเช่นมีเนื้องอก มีเลือดออกในสมอง แต่อาการมักเป็นรุนแรงและเป็นมากขึ้นเรื่อยๆ คือปวดหัวมากที่สุดในชีวิต มีความผิดปกติของระบบประสาทเช่นแขนขาอ่อนแรง ชาครึ่งซีก พูดไม่ชัด หน้าเบี้ยว หรือมีประวัติอุบัติเหตุนำมาก่อนหากยังปวดหัวมากขึ้นเรื่อยๆทุกวัน ปวดจนทำกิจวัตรประจำวันไม่ได้ ปวดจนต้องตื่นมากลางคืน มีความผิดปกติของระบบประสาทร่วมด้วยดังกล่าวไป หรือว่ามีอาการเป็นลม หมดสติ ใจสั่นกลางแดด ควรรีบไปพบแพทย์เพื่อตรวจร่างกายเพิ่มเติมค่ะ ส่วนใหญ่แล้วไม่ใช่ภาวะที่ถือเป็นความพิการที่จะทำให้เป็นทหารไม่ได้ ควรพบแพทย์เพื่อตรวจร่างกายให้แน่ชัดอีกครั้งว่าไม่ได้เป็นโรคเรื้อรังค่ะการดูแลตัวเองเบื้องต้น รับประทานยาแก้ปวด ยาแก้อักเสบที่ไม่ใช่สเตียรอยด์ พักผ่อนมากๆ งดกิจกรรมที่ต้องใช้แรงหรือการอยู่กลางแจ้งนานๆ พักสายตา ไม่ใช้กิจกรรมที่ต้องเพ่งสายตานานๆ และสังเกตอาการดังกล่าวไป